KKP ออกหุ้นกู้ 1 พันลบ. ดอกเบี้ย 1.80% ขายรายใหญ่ 18,21 ก.ย.นี้
KKP ออกหุ้นกู้ 1 พันลบ. อายุ 1 ปี ดอกเบี้ย 1.80% ขายรายใหญ่วันที่ 18 และ 21 ก.ย.นี้
18 ก.ย. 2558

ธนาคารเกียรตินาคิน จำกัด (มหาชน) หรือ KKP ระบุว่า ธนาคารได้ยื่นแบบแสดงรายการการเสนอขายหุ้นกู้ของธนาคาร มูลค่ารวมไม่เกิน 1,000 ล้านบาท อายุ 1 ปี  อัตราดอกเบี้ยคงที่ร้อยละ 1.80 ต่อปี ชำระดอกเบี้ยทุกๆ 6 เดือน ตลอดอายุหุ้นกู้
ทั้งนี้เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาเสนอขายตั้งแต่วันที่ 18 , 21 กันยายน 2558 โดยมีธนาคารเกียรตินาคินเป็นผู้จัดการการจัดจำหน่ายหุ้นกู้ สำหรับหุ้นกู้ดังกล่าวได้รับการจัดอันดับความน่าเชื่อถือที่ระดับ “A-” แนวโน้ม”คงที่” โดยบริษัท ทริสเรทติ้ง จำกัด เมื่อวันที่ 24 มี.ค. 58